《贺新郎 淮上中秋》
元代·张野

晚蝀收残雨。喜晴空、冰轮飞上，月明三五。前岁钱塘江上看，去岁京华容与。

今岁又、秋风淮浦。料得常娥应笑我，笑星星、鬓影今如许。

空浪走，竟何补。

此生此夜还知否。问几人、浪苍抖擞，衣裾尘土。独倚篷窗谁共饮，万象不分宾主。

恍疑在、玉霄高处。系碎珊瑚未彻，见洪涛、千丈鱼龙舞。

舟一叶，任掀举。

作者简介：张埜，生卒年不详，延祐、至治年间在世。元词人。字野夫，号古山，邯郸（今河北邯郸）人。官至翰林修撰，作品收《古山乐府》。其父张之翰，号西岩老人，亦为词人。